Държавен вестник, бр. 6, 2019 г., стр. 3

БРОЙ  6	
Д Ъ Р Ж А В Е Н  В Е С Т Н И К 	
СТР.  3  
б) досегашните т. 10 и 11 стават съответно 
т. 11 и 12.
§ 3. Постановлението се приема на основание 
§ 5 от преходните и заключителните разпоредби 
на Закона за държавния бюджет на Република 
България за 2019 г.
Министър-председател: 
 Бойко Борисов
Главен секретар на Министерския съвет: 
Веселин Даков
ПРАВИЛНИК
за устройството и дейността на Националния 
институт по метеорология и хидрология
Раздел I
Общи положения
Чл. 1. С правилника се уреждат устрой-
ството, дейността, организацията на работата 
и числеността на персонала на Националния 
институт по метеорология и хидрология, на-
ричан по-нататък „НИМХ“.
Чл. 2. Националният институт по метео-
рология и хидрология е юридическо лице, 
чийто ръководител е разпоредител с бюджет 
към министъра на образованието и науката, 
със седалище в София 1784, район „Младост“,  
бул. Цариградско шосе № 66.
Чл. 3. (1) Националният институт по метео-
рология и хидрология е национална научна 
организация за осъществяване на оператив-
ни дейности в областта на метеорологията, 
хидрологията и агрометеорологията, както и 
за научни изследвания, за научноприложна, 
иновативна и образователна дейност.
(2) Националният институт по метеорология 
и хидрология е националната хидрометео- 
рологична служба на Република България.
Раздел II
Национални и международни дейности
Чл. 4. (1) Национални дейности на НИМХ 
са, както следва:
1. поддържане на системи за метеороло-
гични, хидрологични и агрометеорологични 
наблюдения (мониторинг) на територията на 
Република България като регионален компо-
нент от Глобалната интегрирана система за 
наблюдение на Световната метеорологична 
организация към ООН (СМО);
2. контрол, обработка и анализ на информа-
цията от хидрометеорологичния мониторинг;
3. издаване на метеорологични, хидрологич-
ни и агрометеорологични прогнози;
4. разработване и поддържане в оперативен 
режим на специализирани системи за ранно 
предупреждение в случаи на природни бедствия 
от хидрометеорологичен произход;
5. изготвяне на оценки на потенциала на 
възобновяеми източници на енергия;
6. научноизследователска, научноприложна 
и оперативна дейност, свързана с моделиране на 
метеорологичните и хидрологичните процеси и 
явления и разпространението на замърсители 
в атмосферата и морето;
7. изучаване на климата, оценка на вод- 
ните ресурси;
8. фундаментални и приложни научни из-
следвания, подготовка на докторанти и на 
висококвалифицирани специалисти самосто-
ятелно, както и съвместно с висши училища 
и научни организации;
9. издаване и разпространение на издания 
в областта на метеорологията и хидрологията; 
10. хидрометеорологично обслужване на 
държавните институции и обществото;
11. други функции и дейности, установени в 
нормативен акт или възложени от министъра 
на образованието и науката.
(2) Международни дейности на НИМХ са, 
както следва:
1. изпълнение на задълженията на Репуб- 
лика България към СМО и в други междуна-
родни организации съгласно международни 
договори;
2. обмен на хидрометеорологична инфор-
мация чрез регионалния телекомуникационен 
център в София между националните метео-
рологични служби на страните от зоната му 
на отговорност, регионалните и световните 
метеорологични центрове на Глобалната те-
лекомуникационна система на СМО;
3. осигуряване на специализирана морска 
прогноза за корабоплаването в район Juliette 
(Западно Черно море) съгласно Международната 
конвенция за безопасност на човешкия живот 
на море (International Convention for the Safety 
of Life at Sea – SOLAS);
4. наблюдение и изучаване на глобалните и 
регионалните изменения на климата съгласно 
Рамковата конвенция на ООН по изменения 
на климата;
5. обмен на информация на Международната 
агенция за атомна енергия (МААЕ) чрез регио- 
налния телекомуникационен център в София 
съгласно договореностите между МААЕ и СМО;
6. получаване, разпространение и използване 
на спътникова информация от EUMETSAT.
Чл. 5. (1) Националният институт по метео-
рология и хидрология може да сключва дого-
вори с висши училища и научни организации 
в страната и в чужбина за съвместна образо-
вателна, квалификационна и научна дейност.
(2) Националният институт по метеорология 
и хидрология може да сключва договори с дър-
жавни и общински органи и други юридически 
и физически лица за изготвяне на експерти-
зи, консултации, специализирани прогнози и 
други дейности в областта на метеорологията, 
хидрологията и агрометеорологията.
(3) Националният институт по метеорология 
и хидрология разработва и участва в проекти, 
финансирани по национални, европейски и 
други международни програми.
(4) Националният институт по метеоро-
логия и хидрология организира и участва в 
национални и международни научни конгре-